Беседа:Рак (болест)

message: Йерархията на разделите не е добра - има такива които би трябвало да са включени в други, но не са.
Възникване на рака и Многостепенен модел се занимават с появата и протичането на рака затова ги обособявам като подраздели в Поява и протичане. --Exonie 02:03, 31 август 2009 (UTC)
Палиативни грижи го обособявам като отделен раздел - това не е лечение, а грижи целящи облекчаване на болките и изобщо подобряване на качеството на живот. --Exonie 02:03, 31 август 2009 (UTC)
В Други методи на лечение има разнообразно съдържание, сякаш е копирано от друг източник и не е адаптирано към изложението на статията. Премествам текста там където му е мястото - в алтернативно лечение и прогностика. --Exonie 02:03, 31 август 2009 (UTC)
Трябва да използваме стандартни, кратки наименования там където може. Ключовата дума по възможност трябва да е водещата за да се търси по-лесно в съдържанието.
Така Възможности за лечение става Лечение. Граници на методите за лечение се занимава с прогностиката затова преминава в основен раздел Прогноза. Статистика също преминава в Прогноза. --Exonie 02:03, 31 август 2009 (UTC)
В допълнение преименувам на Известни случаи, но не мисля че му е тук мястото - в статия със сериозен характер и голям обем. --Exonie 02:03, 31 август 2009 (UTC)
thread_title:  Раздели 

message: С напипване (на млечните жлези например) не може да се диагностицира рак! Ако се намери съмнително обазувание се назначават допълнителни изследвания. --Exonie 02:03, 31 август 2009 (UTC)
thread_title:  Напипване на рак 

message: Премахвам следния текст:
 Заслужаващ внимание е случаят на Хенриета Лакс, която 1951 г. умира от злокачествен рак на шийката на матката. Преди нейната смърт са взети тъканни проби и се образува така наречената HeLa-клетъчна линия. Туморните клетки живеят от повече от петдесет години в лабораторни условия.
Става въпрос за клетъчна култура използвана в изследванията на рака. Първо, това е доста специализирана тема на която не и е мястото тук. По-късно може да създам статия в която да го включа. Второ, даден е извън подходящ контекст в който може да се разбере какво изобщо е това, а такъв контекст не може да се създаде в статия от такъв общ характер. И въобще какво от това че туморните клетки живеят 50 год. ?! Има много клетъчни култури които се поддържат много време за изследвания! --Exonie 02:03, 31 август 2009 (UTC)
thread_title:  HeLa-клетъчна линия 

message: Два по-големи корена джинджифил се обелват и рендосват на най-ситното ренде, може и с чопър, и се смесват с 1/2 кг домашен мед...сместа се консумира 3-4 пъти дневно по лъжичка. Да се ползва само неметална лъжица!
--Stanqo (беседа) 23:48, 5 април 2013 (UTC)
thread_title:  Народна рецепта срещу рак 

message: This is a translation from English done in collaboration with Translators Without Borders.
Ракът, наричан също злокачествен тумор или злокачествена неоплазма, е общо наименование на група заболявания, характеризиращи се с анормален растеж на клетки с потенциал за навлизане и разпространяване в други части на тялото. Не всички тумори са ракови. Доброкачествените тумори например не се разпространяват в други части на тялото. Възможните признаци и симптоми на рак включват: новообразувана бучка, анормално кървене, продължителна кашлица, необяснима загуба на тегло, и промени в чревната перисталтика, наред с други симптоми. Въпреки че такива симптоми може да са признак за рак, възможно е също да се дължат и на други проблеми. При хората са познати над 100 различни вида рак.
Употребата на тютюн е причина за около 22% от смъртните случаи от рак. Други 10% се дължат на затлъстяване, лошо хранене, недостатъчна физическа активност и употреба на алкохол. Останалите фактори включват някои  инфекции, излагане на радиация и замърсители на околната среда. В развиващите се страни близо 20% от случаите на рак се дължат на инфекции като хепатит B, хепатит C, и човешки папиломен вирус. Тези фактори действат, като променят поне отчасти гените на дадени клетки. Обикновено е необходимо да настъпят много такива генетични промени, преди да се развие рак. Приблизително 5–10% от случаите на рак се дължат на унаследени от родителите генетични дефекти. Ракът може да бъде открит чрез определени признаци и симптоми или профилактични изследвания. Обикновено след това се правят допълнителни изследвания чрез образна диагностика и за потвърждаване се прави биопсия.
Много видове рак може да се избегнат като не се пуши, поддържа се телесно тегло в здравословни граници, не се употребяват прекомерни количества алкохол, консумират се много зеленчуци, плодове и пълнозърнести продукти, като се прави ваксинация срещу определени инфекциозни заболявания, не се консумира твърде много червено месо и като се избягва прекомерно излагане на слънчева светлина. Ранното откриване чрез профилактични изследвания е от полза при рака на маточната шийка и рака на дебелото черво. Ползите от профилактични изследвания за рак на гърдата са спорни. Ракът често се лекува с комбинация от лъчетерапия, хирургия, химиотерапия и таргетна терапия. Овладяването на болката и други симптоми е съществена част от грижите за болните. Палиативните грижи са особено важни за болните в напреднал стадий на болестта. Шансът за оцеляване зависи от вида на рака и стадия на развитие на болестта при започване на лечението. При деца под 15-годишна възраст по време на поставяне на диагнозата петгодишната преживяемост в развитите страни е средно 80%. Средната петгодишна преживяемост при рак в САЩ е 66%.
През 2012 г. в света са установени около 14,1 милиона нови случая на рак. Болестта е причина за около 8,2 милиона смъртни случая или 14,6% от всички смъртни случаи при хората. Най-често срещаните видове рак при мъжете са рак на белия дроб, рак на простатната жлеза, рак на дебелото черво и рак на стомаха, а при жените най-честите видове рак са рак на гърдата, рак на дебелото черво, рак на белия дроб и рак на маточната шийка. Ракът на кожата, различен от меланом, не е включен в тези статистически данни, ако беше включен, на него щяха да се паднат най-малко 40% от случаите на рак. При децата най-честите видове са остра лимфобластна левкемия и мозъчни тумори, с изключение на Африка, където по-често срещан вид е неходжкиновият лимфом. През 2012 г. на около 165 000 деца на възраст под 15 години е поставена диагноза на рак. С възрастта рискът от заболяване значително се увеличава, като много от видовете рак се срещат в развитите страни. Честотата на случаите на рак нараства, тъй като повече хора доживяват до напреднала възраст, както и поради промените в начина на живот в развиващите се страни. В световен мащаб към 2010 г. финансовите разходи, свързани с рака, се оценяват на 1,16 трилиона щатски долара годишно.
replies: text: :This appears to be the same as the current content thus not update is needed. We likely need more involvement from this community to help with coordination of efforts. James Heilman, MD (talk · contribs · email)(please leave replies on my talk page) 21:29, 15 март 2015 (UTC)
thread_title: Is this an useful improvement?

thread_title: Източници